LIETUVOS VYRIAUSIOJO ARCHYVARO

ĮSAKYMAS

DĖL ATSISKAITYMO UŽ VALSTYBĖS PERDUOTOS SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJOS ATLIKIMĄ TVARKOS APRAŠO PATVIRTINIMO

2011 m. sausio 17 d. Nr. V-57

Vilnius

Įgyvendindamas Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982; 2010, Nr. 79-4055) 5 straipsnio 3 dalies 5 punktą:

1. Tvirtinu Atsiskaitymo už valstybės perduotos savivaldybėms priskirtų archyvinių dokumentų tvarkymo funkcijos atlikimą tvarkos aprašą (pridedama).

2. Laikau netekusiu galios Lietuvos archyvų departamento prie Lietuvos Respublikos Vyriausybės generalinio direktoriaus 2009 m. kovo 12 d. įsakymą Nr. V-26 „Dėl atsiskaitymo už valstybės perduotos savivaldybėms priskirtų archyvinių dokumentų tvarkymo funkcijos atlikimą tvarkos aprašo patvirtinimo“ (Žin., 2009, Nr. 29-1159).

Lietuvos vyriausiasis archyvaras	Ramojus Kraujelis

_________________

PATVIRTINTA

Lietuvos vyriausiojo archyvaro

2011 m. sausio 17 d. įsakymu Nr. V-57

ATSISKAITYMO UŽ VALSTYBĖS PERDUOTOS SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJOS ATLIKIMĄ TVARKOS APRAŠAS

1. Atsiskaitymo už valstybės perduotos savivaldybėms priskirtų archyvinių dokumentų tvarkymo funkcijos atlikimą tvarkos aprašas (toliau – Aprašas) nustato savivaldybių atsiskaitymo už valstybės perduotos savivaldybėms priskirtų archyvinių dokumentų tvarkymo funkcijos (toliau – perduota funkcija) atlikimą šią funkciją kuruojančiai institucijai tvarką.

2. Valstybės perduota funkcija apima likviduojamų nevalstybinių organizacijų, privačių juridinių asmenų, likviduojamų valstybės institucijų, įstaigų ir įmonių, kurių savininko teises ir pareigas įgyvendinanti institucija yra Lietuvos Respublikos Seimas arba Lietuvos Respublikos Vyriausybė, taip pat anksčiau veikusių įstaigų ir įmonių, kai jų funkcijų perėmėjo ar savininko teises ir pareigas įgyvendinančių institucijų ar jų įgaliotų įstaigų nėra (toliau – likviduotos įmonės), veiklos dokumentų, kurių saugojimo terminai nėra pasibaigę, tolesnį saugojimą, tvarkymą, juridinius faktus patvirtinančių dokumentų išdavimą saugomų dokumentų pagrindu.

3. Savivaldybių administracijos iki kiekvienų metų kovo 1 d. pateikia kuruojančiai institucijai – Lietuvos vyriausiojo archyvaro tarnybai (toliau – Tarnyba) ataskaitą apie perduotos funkcijos atlikimo praėjusiais biudžetiniais (ataskaitiniais) metais rezultatus. Ataskaitą pasirašo savivaldybės administracijos direktorius arba jo įgaliotas asmuo.

4. Ataskaitoje (priedas) pateikiami šie ataskaitinių metų duomenys:

4.1. 1 lentelėje – saugyklų, kuriose saugomi likviduotų įmonių dokumentai, plotas; administracinių patalpų, susijusių su perduotos funkcijos atlikimu, plotas; bendras likviduotų įmonių saugomų dokumentų kiekis ir ataskaitiniais metais priimtų saugoti dokumentų kiekis; ataskaitiniais metais dokumentus perdavusių likviduotų įmonių skaičius; duomenys apie ataskaitiniais metais atrinktus naikinti dokumentus ir išnagrinėtus prašymus išduoti juridinius faktus patvirtinančius dokumentus;

4.2. 2 lentelėje – pareigybių (etatų) perduotai funkcijai atlikti skaičius ir faktiškai dirbusių darbuotojų skaičius, vidutinis vieno darbuotojo mėnesio darbo užmokestis;

4.3. 3 lentelėje – perduotai funkcijai atlikti skirti asignavimai ir duomenys apie jų panaudojimą.

5. Tarnyba pateiktas ataskaitas išanalizuoja per mėnesį nuo jų gavimo dienos.

Kilus neaiškumų dėl ataskaitose pateiktų duomenų Tarnyba (arba Lietuvos vyriausiojo archyvaro pavedimu – atitinkamas valstybės archyvas) gali patikrinti pateiktų duomenų teisingumą.

6. Nustačius, kad valstybės biudžeto specialiosios tikslinės dotacijos perduotai funkcijai atlikti naudojamos neefektyviai, apie tai informuojamos kompetentingos valstybės institucijos.

_________________

Atsiskaitymo už valstybės perduotos

savivaldybėms priskirtų archyvinių

dokumentų tvarkymo funkcijos atlikimą

tvarkos aprašo

priedas

(Valstybės perduotos savivaldybėms priskirtų archyvinių dokumentų tvarkymo funkcijos atlikimo metų ataskaitos forma)

(Herbas)

_______________________________________

(dokumento sudarytojo pavadinimas)

_____________________________________

(įstaigos duomenys)

(Adresatas)

VALSTYBĖS PERDUOTOS SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJOS ATLIKIMO __________ METŲ ATASKAITA

_____________ Nr.________

(data)

1 lentelė. Rezultatai

Kriterijus	Matavimo vienetas	Rodiklis	Pastabos
1. Likviduotų įmonių dokumentų saugyklų plotas	kv. m
2. Administracinių patalpų plotas	kv. m
3. Bendras likviduotų įmonių saugomų dokumentų kiekis	tiesinis metras
4. Priimtų likviduotų įmonių dokumentų kiekis	tiesinis metras

apsk. vnt.
5. Dokumentus perdavusių likviduotų įmonių skaičius	įmonė
6. Teisės aktų nustatyta tvarka atrinktų naikinti (nurašytų) saugomų dokumentų kiekis	tiesinis metras

apsk. vnt.
7. Išnagrinėtų asmenų prašymų išduoti juridinius faktus patvirtinančius dokumentus skaičius	prašymas

2 lentelė. Pareigybių (etatų) skaičius

Kriterijus	Matavimo vienetas	Rodiklis	Pastabos
1. Pareigybių (etatų) skaičius,	pareigybė
iš jų:
- valstybės tarnautojų	pareigybė
- darbuotojų, dirbančių pagal darbo sutartis	pareigybė
2. Faktiškai dirbusių darbuotojų skaičius,	darbuotojas
iš jų:
- valstybės tarnautojų	tarnautojas
- darbuotojų, dirbančių pagal darbo sutartis	darbuotojas
3. Vidutinis vieno darbuotojo mėnesio darbo užmokestis (be socialinio draudimo įmokos):
- valstybės tarnautojų	Lt
- darbuotojų, dirbančių pagal darbo sutartis	Lt

3 lentelė. Valstybės biudžeto specialiosios tikslinės dotacijos panaudojimas

Asignavimų paskirstymas	Skirti asignavimai (Lt)	Panaudoti asignavimai (Lt)	Pastabos
Iš viso asignavimų,
iš jų:
- darbo užmokesčiui
- socialinio draudimo įmokoms
- kitoms išlaidoms (prekėms ir paslaugoms)

__________________	___________	__________________

(pareigų pavadinimas)	(parašas)	(vardas ir pavardė)

(Rengėjo nuoroda)

_________________